สวัสดีค่ะ หนูมีเลือดออกที่ช่องคลอดเป็นสีดำๆน้ำตาลๆเมื่อวันศุกร์ที่31 ส.ค.ค่ะ และมีเพศสัมพันธ์กับแฟนไปเมื่อศุกร์ที่แล้ว หลังจากมีอะไรกันก็ทานยาคุมแบบฉุกเฉินแล้ว เลยสงสัยว่าเลือดที่ออกนี้คืออะไรคะ จะเป็นสัณญาณเตือนว่าท้องไหมคะ หรือเป็นแค่ผลข้างเคียงของยาคุมที่ทาน
สวัสดีค่ะ หากได้ทานยาคุมฉุกเฉินไปเมื่อวันศุกร์ที่แล้ว คือศุกร์ที่ 24 ส.ค. การมีเลือดออกในวันที่ 31 ส.ค. ดังกล่าว น่าจะเป็นเลือดที่เกิดจากผลข้างเคียงของยาได้ค่ะ ซึ่งโดยส่วนใหญ่จะเพบหลังจากทานยาไปประมาณ 1 สัปดาห์ และอาจออกได้นาน 1-4 วัน เลือดดังกล่าวไม่ถือเป็นเลือดประจำเดือนค่ะ และในบางรายอาจไม่มีเลือดออกก็ได้ ซึ่งการมีหรือไม่มีเลือดออก ไม่ได้เป็นการบ่งชี้ว่าจะมีการตั้งครรภ์เกิดขึ้นแต่อย่างใดค่ะสำหรับประจำเดือนนั้น มักจะมาในช่วงเวลาเดิม หรืออาจมาช้ากว่าปกติก็ได้ ดดังนั้น หากถึงกำหนดช่วงวันที่ประจำเดือนควรจะมาแล้ว แต่ประจำเดือนไม่มา ก็ควรตรวจหาการตั้งครรภ์ดูด้วยค่ะ